
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 23 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση καταφυγίου σκαφών αναψυχής στον 

όρμο Βλυχού Λευκάδος. 1 

Κήρυξη αναδασωτέας έκτασης εμβαδού 14.000 τ.μ. 
εκτός οικισμού Σκινιά περιφέρειας Δήμου Αρκα- 
λοχωρίου (Δημ. Διαμ. Σκινιά). 2 


Α ΠΟΦΑΣΕΙ Σ 

Αριθ. 16128 (1) 


Χωροθέτηση καταφυγίου σκαφών αναψυχής στον 
όρμο Βλυχού Λευκάδος. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) « Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του άρθρου 34 του ν. 2160/1993 όπως 
αντικαταστάθηκε με τις διατάξεις της παρ. 7 άρθ. 27 ν. 
2636/1998 και ισχύει. 

3. Τις διατάξεις του π.δ. 313/19.9.2001 (ΦΕΚ Α’ 211) περί 
μεταφοράς αρμοδιοτήτων από τον ΕΟΤ στο Υπουργείο 
Ανάπτυξης και στις Περιφέρειες, σύσταση υπηρεσιών 
και θέσεων προσωπικού στη Γενική Γραμματεία Τουρι¬ 
σμού και στις Περιφέρειες, μεταφορά πόρων και ρύθ¬ 
μιση των αναγκαίων λεπτομερειών. 

4. Την υπ’ αριθμ. Υ 25/2004 απόφαση Πρωθυπουργού 
(ΦΕΚ Β’ 516) «Σύσταση θέσης Υφυπουργού Τουρισμού 
στο Υπουργείο Τουρισμού.» 

5. Τις διατάξεις του π.δ. 123/2004 (ΦΕΚ Α'86) «Διο¬ 
ρισμός Υπουργού, Αναπληρωτού Υπουργού και Υφυ¬ 
πουργών». 

6. Την υπ’ αριθμ. 1153/20.4.2004 (ΦΕΚ Β’ 591) κοινή από¬ 
φαση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργό Τουρισμού. 

7. Την υπ’ αριθμ. Υ 165/16.6.2005 Απόφαση του Πρω¬ 
θυπουργού και του Υπουργού Τουριστικής Ανάπτυξης 
περί διορισμού Γενικού Γραμματέα του Υπουργείου 
Τουριστικής Ανάπτυξης. 

8. Η υπ’ αριθμ. 10165/29.11.2004 υπουργική απόφαση 

περί συγκρότησης Επιτροπής Τουριστικών Λιμένων του 
Υπουργείου Τουριστικής Ανάπτυξης. 

9. Την υπ’ αριθμ. 11367/21.12.2004/Υπ. Τουρισμού αίτηση 
της «ΜΑΝΩΛΙΤΣΗΣ ΕΠΕ» περί χωροθέτησης καταφυγίου 
τουριστικών σκαφών στον όρμο Βλυχού Λευκάδος 

10. Το υπ’ αριθμ. Φ4/3-2/1270/16.11.2005/ Εφορείας Ενά- 
λιων Αρχαιοτήτων του ΥΠ.ΠΟ 

11. Το υπ’ αριθμ. 542/717/05/15707/17.5.2005 έγγραφο 
της Δ/νσης Α2 του ΓΕΝ. 

12. Το υπ’ αριθ. 919.32424 /1/05/1.6.2005 έγγραφο της 
υπηρεσίας Φάρων. 

13. Το υπ’ αριθμ. 8100/51/05/30.9.2005 / Δ/νσης Λιμενι¬ 
κής Πολιτικής του ΥΕΝ 

14. Το υπ’ αριθμ. 880/25.7.2005 έγγραφο της Δ/νσης 
Ανάπτυξης / Νομαρχιακής Αυτοδιοίκησης Λευκάδος. 

15. Το υπ’ αριθμ. 626/25.4.2005 αποδεικτικό ανάρτησης 
του Δήμου Ελλομένου Ν. Λευκάδος. 

16. Το υπ’ αριθμ. 182/28.9.2005 Πρακτικό της Επιτροπής 
Τουριστικών Λιμένων. 

17. Το γεγονός ότι από τις διατάξεις της παρούσας, 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε, σύμφωνα με τις διατάξεις του άρθρ. 34 
του ν. 2160/1993 όπως αντικαταστάθηκε με το άρθρ. 27 
παρ. 7 του ν. 2636/1998, την χωροθέτηση καταφυγίου 
τουριστικών σκαφών στον όρμο Βλυχού Λευκάδας, στην 
θέση «Πόρτο Βλυχό», σύμφωνα με την υποβληθείσα με¬ 
λέτη, η οποία περιλαμβάνει την τεχνική περιγραφή και 
την συνημμένη οριζοντιογραφία του έργου, που απο¬ 
τελεί αναπόσπαστο μέρος της παρούσας. 

Σύμφωνα με τη μελέτη προβλέπονται τα κάτωθι: 

Δυναμικότητα 60 θέσεις ελλιμενισμού 

Επιφάνεια χερσαίας ζώνης (Χ1-Χ2-Χ3-Χ4-Χ5-Χ6-Χ7-Χ1): 
ΕΧ = 926,00 τ.μ. 

Επιφάνεια προσχώσεων (Χ1-Χ2-Χ3-ΧΓ-Χ2'-Χ3'-Χ7-Χ1): 
Ε = 402,00 τ.μ. 

Επιφάνεια θαλάσσιας ζώνης (Θ1-Θ2-Θ3-Θ4-Θ5-Θ6-Θ1): 
ΕΘ = 16.470,00 τ.μ. 

Κτίριο ενδιαίτησης και υγιεινής: Ε = 5,60 χ 10,00 = 
56.00 τ.μ. 

Ύψος κτιρίου μαζί με την στέγη: Ηιπαχ = 4,50 μ. 

Οι δεξαμενές καυσίμων και συλλογής ελαιωδών και 
βιολογικών καταλοίπων, είναι υπόγειες. 

Δημιουργείται, μέσα από την ιδιοκτησία της αιτούσης, 
οδός προσπελάσεως πλάτους 4,50 μ. που θα συνδέει το 

Καταφύγιο Τουριστικών Σκαφών με το οδικό δίκτυο του 
Νομού. Η οδός αυτή επισημαίνεται στο σχέδιο Νο 3 με 
τα στοιχεία Δ1-Δ2-Δ3-Δ4-Δ5-Χ4-Δ1 και θα κατοχυρωθεί 
με πράξη δουλείας. 

Κατασκευή γλιστράς (κεκλιμένου επιπέδου) στο βό¬ 
ρειο άκρο της χερσαίας ζώνης. 

Κατασκευή σταθερού γεφυρωτού μώλου Μ1-Μ2 μή¬ 
κους 1_= 81,35 μ. και πλάτους Ω=5,00 μ. 

Στο τέλος του μόλου Μ1-Μ2 διαμορφώνεται σταθε¬ 
ρό γεφυρωτό ακρομώλιο διαστάσεων 8,00x16,00 μ. επί 
του οποίου τοποθετείται σταθμός ανεφοδιασμού καυ¬ 
σίμων. 

Διαμόρφωση συστήματος αγκυροβολιάς των σκαφών 
με πλωτούς προβλήτες Π1-ΠΤ μήκους= 47,00 μ., Π2-Π2' 
μήκους= 47,00 μ. και Π3-Π3' μήκους =36,00 μ. και έχουν 
πλάτος 3,00 μ. έκαστος. 

Κατασκευή πλωτού αρθρωτού κυματοθραύστη βα- 
ρέως τύπου για αντικυματική προστασία από νότιους 
- νοτιοδυτικούς ανέμους συνολικού μήκους 100,00 μ. 
(Π1-Π3-Π5) αποτελούμενος από 4 πλωτά στοιχεία Π1-Π2, 
Π2-Π3, Π3-Π4 και Π4-Π5 μήκους 25,00 μ. και πλάτους 4,00 
μ. έκαστο. Στα δύο άκρα του πλωτού κυματοθραύστη 
τοποθετούνται φωτεινοί σημαντήρες (σπίθες) με τε¬ 
χνικά χαρακτηριστικά που θα δοθούν από την αρμόδια 
Υπηρεσία Φάρων του Π.Ν. 

Η έγκριση χωροθέτησης του ως άνω καταφυγίου πα¬ 
ρέχεται υπό τις εξής προϋποθέσεις: 

• Να εξασφαλισθεί η οδική προσπέλαση στο τουριστι¬ 
κό καταφύγιο και να συσταθεί δουλεία διόδου. 

• Να προβλεφθεί η κατασκευή έργων υποδομής για 
την εγκατάσταση δικτύου τηλεφωνικής σύνδεσης, ηλε- 
κτροδοτήσεως, υδροδοτήσεως κλπ. 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία και να 
τηρηθούν οι διατάξεις της υπ’ αριθμ. 10/2002 (ΦΕΚ 884 
Β') Πυροσβεστικής Διάταξης. 

• Να προβλεφθεί η παραλαβή, η μεταφορά και απο¬ 
κομιδή στις εγκαταστάσεις αποβλήτων και βιολογικών 
καταλοίπων στο τουριστικό καταφύγιο. 

• Να προβλεφθεί η συγκέντρωση, αποκομιδή και δι¬ 
άθεση των ελαιωδών καταλοίπων. 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

• Να διατίθενται από τον φορέα διαχείρισης υλικά 
και μέσα απορρύπανσης που θα υποδειχθούν από την 
οικεία Λιμενική Αρχή και να τηρούνται τα προβλεπόμενα 
από τον ν. 743/1977 (ΦΕΚ 319Α) και την υπ’ αριθμ. 3418/ 
07/2002 (ΦΕΚ 712Β) κοινή υπουργική απόφαση «Μέτρα 
και όροι για τις λιμενικές εγκαταστάσεις παραλαβής 
αποβλήτων που παράγονται στα πλοία και καταλοίπων 
φορτίων». 

• Να εκδοθεί πριν από την έναρξη των εργασιών, η 
προβλεπόμενη στο άρθρο 260 του Γενικού Κανονισμού 
Λιμένων άδεια από την οικεία Λιμενική Αρχή, η οποία 
και θα υποδείξει τυχόν απαραίτητα μέτρα για την προ¬ 
στασία του θαλάσσιου περιβάλλοντος και την αποφυγή 
ατυχημάτων κατά τη διάρκεια εκτέλεσης των έργων. 

• Τα τυχόν βυθοκορήματα, εφόσον δεν εναποτεθούν 
σε κατάλληλο προς τούτο χώρο στην ξηρά, να διασκορ¬ 
πιστούν σε βάθη μεγαλύτερα των πενήντα (-50,00) μέ¬ 
τρων, η ισοβαθής των οποίων διέρχεται ένα (1) ναυτικό 
μίλι Ανατολικά της άκρας Αγία Κυριακή. 

• Να εξασφαλισθεί ότι τα βάθη στα πρόσγεια του 


έργου θα είναι μεγαλύτερα από εκείνα στο εσωτερικό 
της λιμενολεκάνης. 

• Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδοτήσεως υδροδο¬ 
τήσεως πυροσβέσεως κ,λπ. 

• Να εξασφαλισθεί η ασφαλής αγκύρωση των πλωτών 
προβλητών και των πλωτών κυματοθραυστών, προκειμέ- 
νου αποφευχθεί τυχόν αποκοπή τους και η δημιουργία 
έτσι ναυτιλιακού κινδύνου. 

• Να προσκομισθεί πιστοποιητικό από αναγνωρι¬ 
σμένο νηογνώμονα, που να αποδεικνύεται η ασφαλής 
αγκυροβολιά - πλευστότητα - δυνατότητα και αριθμός 
πρόσδεσης σκαφών των πλωτών προβλητών που θα 
τοποθετηθούν στο εν λόγω καταφύγιο. 

• Να ενημερωθεί εγκαίρως η Υδρογραφική Υπηρε¬ 
σία για την ημερομηνία ενάρξεως των εργασιών και το 
προβλεπόμενο πέρας αυτών, προκειμένου προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

• Μετά το πέρας εκτέλεσης των εργασιών κατασκευ¬ 
ής να αποσταλεί στην ανωτέρω Υπηρεσία λεπτομερής 
οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοι¬ 
χων ΧΕΕ και λοιπών ναυτιλιακών βοηθημάτων. 

• Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων και σύμφωνα με το υπ’ αριθμ. 21 
του ν. 1629/1951. 

• Επισημαίνεται η ποινική και αστική ευθύνη του φο¬ 
ρέα διαχείρισης στην περίπτωση ναυτικού ατυχήματος, 
κατά την διάρκεια εκτελέσεως των έργων, εφόσον δεν 
ληφθούν τα αναγκαία μέτρα φωτοσημάνσεως. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να εξασφαλισθεί η ασφαλής κίνηση των πλοίων 
κατά τον χρόνο εκτέλεσης των έργων. 

• Να τηρηθούν απαρέγκλιτα οι διατάξεις του ν. 3028/ 
2002 (ΦΕΚ 153 Α728.6.2002) «Για την προστασία των 
Αρχαιοτήτων και εν γένει της Πολιτιστικής Κληρονο¬ 
μιάς». 

• Σε περίπτωση ανεύρεσης αρχαίων κατά την διάρ¬ 
κεια των εργασιών, οι υπεύθυνοι του έργου οφείλουν 
να διακόψουν τις εργασίες και να ειδοποιήσουν την 
Εφορεία Εναλίων Αρχαιοτήτων προκειμένου να προβεί 
σε ενέργειες των αρμοδιοτήτων της. 

• Να ληφθούν όλες οι νόμιμες άδειες και εγκρίσεις, 
που αφορούν στην εκτέλεση των προαναφερομένων 
έργων από τις αρμόδιες Υπηρεσίες. 

Το Ελληνικό Δημόσιο, όπως νομίμως εκπροσωπείται, 
παραχωρεί στην εταιρεία ΜΑΝΩΛΙΤΣΗΣ ΙΩΑΝΝΗΣ Ε.Π.Ε, 
σύμφωνα με τις διατάξεις της παρ.6 του άρθ. 34 του ν. 
2160/1993 όπως αντικαταστάθηκε με τις διατάξεις της 
παρ. 7 άρθ. 27 ν. 2636/1998, τη χρήση και εκμετάλλευ¬ 
ση του καταφυγίου τουριστικών σκαφών στο Βλυχό 
Λευκάδας. 

Η εταιρεία ΜΑΝΩΛΙΤΣΗΣ ΙΩΑΝΝΗΣ Ε.Π.Ε, εφεξής θα 
αποκαλείται φορέας διαχείρισης του καταφυγίου του¬ 
ριστικών σκαφών ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του 
καταφυγίου, αρχίζει από τη δημοσίευση της παρούσας 

και λήγει μετά τριάντα τρία (33) χρόνια την αντίστοιχη 
ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε 
κρατούσες συνθήκες. 

Το καταβλητέο στο Δημόσιο ( Δ.ΟΎ Λευκάδας),ετήσιο 
αντάλλαγμα για την παραχώρηση της χρήσης και εκμε¬ 
τάλλευσης του καταφυγίου, ορίζεται στο ποσό των επτά 
χιλιάδων διακοσίων (7.200) ευρώ και θα καταβάλλεται 
στην προαναφερόμενη Δ.Ο.Υ μέσα στο πρώτο εικοσα- 
ήμερο κάθε έτους παραχώρησης. 

Το ετήσιο αντάλλαγμα θα αναπροσαρμόζεται αυξητι¬ 
κά στην αρχή κάθε έτους προηγούμενου ημερολογιακού 
έτους, όπως προσδιορίζεται από την Τράπεζα της Ελ¬ 
λάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος 
παραχώρησης και εφεξής. 

Η καταβολή του ανταλλάγματος, δεν αναστέλλεται 
για οποιονδήποτε λόγο, διέπεται δε από τις διατάξεις 
περί είσπραξης δημοσίων εσόδων. 

Για την εξασφάλιση της εμπρόθεσμης καταβολής του 
καταβλητέου ανταλλάγματος εταιρεία ΜΑΝΩΛΙΤΣΗΣ 
ΙΩΑΝΝΗΣ Ε.Π.Ε,στη Διεύθυνση Τουριστικών Λιμένων, η 
αριθμ.684/Δ2841/3272 Εγγυητική Επιστολή της ΑΙΡΗΑ 
Τράπεζας Α.Ε (Κατάστημα Λευκάδας,684) ποσού επτά 
χιλιάδων πεντακοσίων (7.500) ευρώ. 

Σε κάθε περαιτέρω αναπροσαρμογή του ανταλλάγμα¬ 
τος πέραν του προαναφερόμενου ποσού, θα πρέπει να 
αναπροσαρμόζεται ισόποσα και η εγγυητική επιστολή. 

Ο φορέας διαχείρισης υποχρεούται να συμπληρώνει 
το προαναφερόμενο ποσό,όταν μετά από τυχόν κατά¬ 
πτωση μειωθεί στο 75%. 

Η προαναφερόμενη εγγύηση,θα παραμείνει στο Δημό¬ 
σιο (Υπουργείο Τουριστικής Ανάπτυξης) μέχρι την λήξη 
ή την καθ’ο ιονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προανα¬ 
φερόμενη εγγύηση, κάθε οφειλή του φορέα διαχείρισης 
από ανταλλάγματα, ποινικές ρήτρες, πρόστιμα κ.λ.π. και 
γενικά κάθε απαίτηση που πηγάζει από τυχόν παραβά¬ 
σεις των όρων της παραχώρησης. 

Γ ια την καλή και έγκαιρη εκτέλεση των έργων,έχει 
κατατεθεί από την εταιρεία ΜΑΝΩΛΙΤΣΗΣ ΙΩΑΝΝΗΣ 
Ε.Π.Ε,στη Διεύθυνση Τουριστικών Λιμένων, η υπ’ αριθμ. 
684/Δ2842/3273 Εγγυητική Επιστολή της ΑΙ_ΡΗΑ Τράπε- 
ζας Α.Ε. (Κατάστημα Λευκάδας,684) ποσού εξήντα δύο 
χιλιάδων πεντακοσίων (62.500) ευρώ. 

Τα πάσης φύσεως έργα και εγκαταστάσεις του κα¬ 
ταφυγίου, θα πρέπει να ολοκληρωθούν το αργότερο 
εντός τριών ετών από τη δημοσίευση της παρούσας. 
Ύστερα από σχετικό αίτημα του φορέα διαχείρισης η 
εν λόγω προθεσμία μπορεί να παραταθεί για τρία επι¬ 
πλέον έτη. 

Η κατασκευή των έργων θα πρέπει να γίνει σύμφωνα 
με τις εγκεκριμένες μελέτες, τις απαιτούμενες κατά 
περίπτωση άδειες και τους κανόνες της επιστήμης και 
της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονο¬ 
μικές κυρώσεις που συνίστανται σε ποσοστό 1/12 του 


ετήσιου ανταλλάγματος (με τις προβλεπόμενες προ¬ 
σαυξήσεις), για κάθε μήνα καθυστέρησης. 

Ο φορέας διαχείρισης υποχρεούται: 

- Να λειτουργεί το καταφύγιο τουριστικών σκαφών 
όλο το χρόνο σύμφωνα με τα οριζόμενα στον Γενικό 
Κανονισμό Λειτουργίας Τουριστικών Λιμένων και στον 
Ειδικό Κανονισμό Λειτουργίας του καταφυγίου, τον 
οποίο θα υποβάλει για έγκριση στο Υπουργείο Τουρι¬ 
στικής Ανάπτυξης σύμφωνα με τις διατάξεις της παρ. 
4 του αρθ. 31α του ν. 2160/1993. 

- Να διατηρεί το καταφύγιο, σε καλή κατάσταση από 
πλευράς εγκαταστάσεων και παρεχομένων υπηρεσιών 
και να μεριμνά για την συντήρηση και τις αναγκαίες 
επισκευές των έργων, των εγκαταστάσεων και του εξο¬ 
πλισμού του, συμμορφούμενος προς τις τυχόν υποδεί¬ 
ξεις των αρμοδίων οργάνων, που θα πραγματοποιούν 
τακτικούς και έκτακτους ελέγχους καθ'όλη τη διάρκεια 
λειτουργίας του καταφυγίου. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην υπ’ αριθμ. 
10/2002 Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με 
τις κείμενες διατάξεις για την προστασία του περι¬ 
βάλλοντος καθώς και για την ασφάλεια και προστασία 
των ελλιμενιζομένων σκαφών και των χρηστών του 
καταφυγίου. 

- Να μεριμνήσει για την ύπαρξη και λειτουργία επαρ¬ 
κών και κατάλληλων ευκολιών υποδοχής καταλοίπων 
για τη συγκέντρωση και τελική νόμιμη διάθεση τόσο των 
πετρελαιοειδών καταλοίπων-λιπαντελαίων όσο και των 
λοιπών άχρηστων υλικών-απορριμμάτων καθώς και των 
λυμάτων των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμο¬ 
ποιημένων λιπαντελαίων και απορριμμάτων, καθώς και 
επικίνδυνων αποβλήτων κατ'εφαρμογή της υπ’ αριθμ. 
3418/07/2002 (ΦΕΚ Β 712) κοινής υπουργικής απόφασης. 
(Οδηγία 2000/59/ΕΚ του Συμβουλίου της 27ης Νοεμβρίου 
2000 των Ευρωπαϊκών Κοινοτήτων). 

- Να μεριμνήσει για την κατάρτιση «ΣχεδίουΈκτακτης 
Ανάγκης» (ΟοπΙιηροπογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και των 
ακτών, καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από 
πετρελαιοειδή (πλωτά φράγματα, απορροφητικά υλικά 
κ.λ.π.), που θα υποδειχθεί από την αρμόδια Λιμενική 
Αρχή. 

- Να ενημερώνει άμεσα την αρμόδια Λιμενική Αρχή 
σε περίπτωση περιστατικού ρύπανσης και να εκτελεί 
τις παρεχόμενες οδηγίες-εντολές για την αντιμετώπισή 
του. 

- Να μεριμνά για και την καθαριότητα, ευπρέπεια και 
ευταξία του καταφυγίου. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του κα¬ 
ταφυγίου,. κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια οι- 
ωνδήποτε κατασκευαστικών εργασιών, καθώς και κατά 
τη διάρκεια λειτουργίας του. 

β) την αστική ευθύνη του έναντι κάθε τρίτου, καθ'όλη 
την διάρκεια παραχώρησης. 

Το Δημόσιο σαν κύριος του καταφυγίου, δεν θα έχει 

καμία συμμετοχή για την κάλυψη οποιουδήποτε κιν¬ 
δύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο ( Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαί¬ 
ων θα πρέπει να υποβληθούν στην Δ/νση Τουριστικών 
Λιμένων. 

Σε περίπτωση επελεύσεως ασφαλιστικής περιπτώ- 
σεως από εκείνες που καλύπτονται κατά τα ανωτέρω, 
η ασφαλιστική αποζημίωση θα εισπράττεται από τον 
φορέα διαχείρισης υπό την προϋπόθεση ότι διατηρεί 
την ιδιότητά του αυτή, άλλως από το Ελληνικό Δημόσιο 
(Υπουργείο Τουριστικής Ανάπτυξης). 

Ο φορέας διαχείρισης θα υποχρεούται να αποκατα- 
στήσει τη ζημιά εντός της προθεσμίας που θα ταχθεί 
από το Υπουργείο Τουριστικής Ανάπτυξης / Δ/νση Του¬ 
ριστικών Λιμένων. 

Εάν παρέλθει άπρακτη η προθεσμία αυτή το Ελλη¬ 
νικό Δημόσιο (Υπουργείο Τουριστικής Ανάπτυξης) θα 
έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαί¬ 
τησή του αυτή και κατά τις διατάξεις περί είσπραξης 
δημοσίων εσόδων. 

Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για τη διατήρηση 
της κατοχής του καταφυγίου τουριστικών σκαφών και 
να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικα¬ 
στική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω 
και από ελαφρά αμέλεια, βλάβη, μείωση ή απώλεια δι¬ 
καιωμάτων του Ελληνικό Δημοσίου. 


Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης / Δ/νση Τουριστικών Λι¬ 
μένων, κάθε προσβολή δικαιώματος και κάθε σχετική 
δίκη, στην οποία το Ελληνικό Δημόσιο δικαιούται να 
παρέμβει. 

Σε περίπτωση παράβασης οποιουδήποτε όρου της 
παρούσας παραχώρησης από τον φορέα διαχείρισης, 
το Ελληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Του¬ 
ριστικών Λιμένων) δικαιούται, με την επιφύλαξη των 
λοιπών συνεπειών που προβλέπονται στην παραχώρηση, 
να ζητήσει εγγράφως από το φορέα διαχείρισης να 
συμμορφωθεί εντός χρονικού διαστήματος εξήντα (60) 
ημερών προς τις υποχρεώσεις του και εάν αυτός δεν τις 
εκπληρώσει εντός της τασσόμενης προς τούτο προθε¬ 
σμίας, να προβεί σε ανάκληση της παραχώρησης. 

Επιπλέον το Ελληνικό Δημόσιο (Υπουργείο Τουριστι¬ 
κής Ανάπτυξης) δικαιούται να ζητήσει την κατάπτωση 
του συνόλου ή μέρους των εις χείρας του εγγυήσεων, 
χωρίς αποζημίωση του φορέα διαχείρισης. 

Μετά την καθ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις το καταφυγίου τουρι¬ 
στικών σκαφών, που περιέρχεται στο Ελληνικό Δημόσιο 
με όλες τις εντός αυτού εγκαταστάσεις, χωρίς καμία 
αποζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 

Αριθ. 7366 (2) 

Κήρυξη αναδασωτέας έκτασης εμβαδού 14.000 τ.μ. 
εκτός οικισμού Σκινιά περιφέρειας Δήμου Αρκαλο- 
χωρίου (Δημ. Διαμ. Σκινιά). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ107/τ.Α/30.5.1997). 

2. Τις διατάξεις του άρθρου 117 παρ. 3 του Συντάγ¬ 
ματος. 

3. Τις διατάξεις του ν. 320019/55 «Περί Διοικητικής 
Αποκέντρωσης» όπως τροποποιήθηκαν και συμπληρώ¬ 
θηκαν μεταγενέστερα με το ν.δ. 532/1970». 

4. Τις διατάξεις του ν. 998/1979 «Περί προστασίας των 
δασών και δασικών εν γένει εκτάσεων της χώρας» (ΦΕΚ 
289/1979/τ.Α.) και ειδικότερα του άρθρου 38 παρ. 1 σε 
συνδυασμό με το άρθρο 41 παρ. 1. 

5. Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις» (ΦΕΚ 303/τΑ/2003) 
και ειδικότερα τις παρ. 8 και 15 άρθρου 1 του νόμου 
αυτού. 

6. Τις υπ’ αριθμ. 159140/1077/12.3.-1980,1099/26.10.2004 
ερμηνευτικές εγκυκλίους των ν. 998/1979 και 3208/2003 
αντίστοιχα του Υπουργού Γεωργίας και Υπουργού Αγρο¬ 
τικής Ανάπτυξης και Τροφίμων. 

7. Τις διαταγές του Υπουργείου Γεωργίας: α) 204809/ 
761/24.2.1978, β) 210851/1228/12.4. ε) 160417/1160/8.7.1980, 
ζ) 182447/3049/24.9.1980, η) 178936/4496/20.11.1981, 0) 
154659/24.5.1982 εγκυκλίους του Υπουργείου Γ εωργίας 
με τις οποίες δόθηκαν οδηγίες στις Δασικές Υπηρεσίες 
για την κήρυξη εκτάσεων αναδασωτέων. 

8. Την υπ’ αριθμ. 1151/1997 απόφαση Συμβουλίου Επι¬ 
κράτειας (Τμήμα Ε'), την υπ’ αριθμ. 331/1989 ατομική γνω¬ 
μοδότηση του Παρέδρου Διοίκησης κ. Αλ. Τζεφεράκου η 
οποία έγινε αποδεκτή από τον Υφ. Γ εωργίας με τον υπ’ 
αριθμ. 87590/15467/2.6.1999 έγγραφο Υπουργείου Γ εωρ¬ 
γίας, την αριθ. 87234/7539/3.9.1997 εγκύκλιο του Υπουρ¬ 
γού Γεωργίας και το υπ’ αριθμ. 114959/855 πετ/12.1.2000 
έγγραφο του Γ ενικού Δ/ντή Γ ενικής Γ ραμματείας Δασών 
και Φ.Π. (για την κήρυξη δασικής εκτάσεως που κατα¬ 
στράφηκε ή αναδασωτέας, δεν απαιτείται η προηγού¬ 
μενη επίλυση τυχόν αμφισβητήσεων για τον χαρακτήρα 
της υπό αναδάσωση εκτάσεως ως Δασικής ή μη κατά 
την διαδικασία του άρθρου 14 του ν. 998/1979). 

9. Την υπ’ αριθμ. 838/2002 απόφαση του Συμβουλί¬ 
ου Επικράτειας, καθώς και το υπ’ αριθμ. 105204/2793/ 
31.7.2002 έγγραφο του Τμήματος Νομικών Υποθέσεων 
του Υπουργείου Γ εωργίας σύμφωνα με τα οποία: α) η 
έκδοση πράξης χαρακτηρισμού και η έκδοση απόφασης 
κήρυξης έκτασης ως αναδασωτέας ακολουθούν διακε¬ 
κριμένες μεταξύ τους διαδικασίες, που αποκλείονται 
αμοιβαίως, β) Το αρμόδιο για χαρακτηρισμό όργανο δεν 
μπορεί να προβεί σε έκδοση πράξης χαρακτηρισμού 
στην περίπτωση που η προς χαρακτηρισμό έκταση έχει 
κηρυχθεί αναδασωτέα ή διαπιστώνεται ότι συντρέχουν 
οι προϋποθέσεις για την κήρυξή της σύμφωνα με το 
άρθρο 117 του Συντάγματος και 38 του ν. 998/1979. 


10. Το υπ’ αριθμ. 6013/28.1.2004 έγγραφο του Υπουργεί¬ 
ου Εσωτερικών Δημόσιας Διοίκησης και Αποκέντρωσης 
με το οποίο δόθηκαν οδηγίες για την αποστολή δημο¬ 
σιευμάτων στην εφημερίδα της Κυβερνήσεως, καθώς 
και υποδείγματα πράξεων προς δημοσίευση. 

11. Το υπ’ αριθμ. 353/8.5.2001 έγγραφο Γενικής Γραμ¬ 
ματείας του Υπουργικού Συμβουλίου σχετικά με τη σύ¬ 
νταξη Διοικητικών πράξεων που δημοσιεύονται στο Β’ 
και Δ’ τεύχος της Εφημερίδας της Κυβερνήσεως. 

12. Τα υπ’ αριθμ. 83652/1282/10.6.1987, 101542/12985/ 
16.10.1989 έγγραφα του Τμήματος Νομικών Υποθέσεων 
του Υπουργείου Αγροτικής Ανάπτυξης και Τροφίμων 
σύμφωνα με τα οποία στις περιπτώσεις ακύρωσης μιας 
διοικητικής πράξης λόγω ελαττώματος στην αιτιολογία, 
η διοίκηση μπορεί να εκδώσει νέα πράξη (με το ίδιο 
περιεχόμενο που είχε και η ακυρωθείσα) με την προ¬ 
σήκουσα αιτιολογία (ΣτΕ 1340/1972, 2046/1975). 

13. Την υπ’ αριθμ. 6823/13.12.2005 εισήγηση της Δ/νσης 
Δασών Ηρακλείου για κήρυξη ως αναδασωτέας της 
εκτάσεως, που αναφέρεται στο θέμα, της οποίας η 
βλάστηση καταστράφηκε από πυρκαγιά με σκοπό την 
προστασία της, την διατήρηση του δασικού χαρακτήρα 
της, ώστε να αποκλεισθεί η διάθεση αυτής για άλλο 
προορισμό και την επαναφορά με φυσική αναγέννηση 
της δασικής βλαστήσεως στην προ της αλλοιώσεως 
κατάσταση. 

14. Την υπ’ αριθμ. 6730/12.8.2003 απόφαση μας «Ορι¬ 
σμός εισηγητών και μεταβίβαση εξουσίας υπογραφής 
«Με εντολή Γενικού Γραμματέα» αποφάσεων, εγγρά¬ 
φων και άλλων πράξεων στον Γ ενικό Διευθυντή, στους 
Προϊσταμένους Διευθύνσεων και Προϊσταμένους τμη¬ 
μάτων και Γ ραφείων των Υπηρεσιών της Περιφέρειας 
Κρήτης» (ΦΕΚ 1288/τ,Β/12.9.2003), όπως τροποποιήθηκε 
και συμπληρώθηκε με τις υπ’ αριθμ. 8548/14.4.-2004, 
9928/17.12.2004 όμοιες (ΦΕΚ 615/τΒ/27.4.2004 και 1983/ 
τΒ/31.12.2004 αντίστοιχα), αποφασίζουμε: 

Κηρύσσουμε αναδασωτέα με σκοπό την προστασία 
της, την διατήρηση του δασικού χαρακτήρα της ώστε 
να αποκλεισθεί η διάθεση αυτής για άλλο προορισμό 
και την επαναφορά με φυσική αναγέννηση της δασι¬ 
κής βλάστησης στην προ της αλλοιώσεως κατάσταση 
την δημόσια δασική έκταση εμβαδού δεκατεσσάρων 
(14) στρεμμάτων που βρίσκεται εκτός οικισμού Σκινιά 
περιφέρειας Δήμου Αρκαλοχωρίου (Δημ. Διαμ Σκινιά) 
και προσδιορίζεται από τα στοιχεία: 1, 2, 3, 4, 5, 6, 7, 8, 
9,10,11,12,1, στο με ημερομηνία 12-12-2005 συνημμένο 
τοπογραφικό διάγραμμα των Δασολόγων Εμμανουήλ 
Χωριτάκη και Παντελή Αρβανίτη, το οποίο έχει θεωρηθεί 
από το Δ/ντή Δασών Ηρακλείου. 

Η έκταση έχει όρια: 

Ανατολικά: Δασική έκταση, 

Δυτικά: Δασική έκταση, 

Βόρεια: Δασική έκταση, 

Νότια: Δασική έκταση, 

όπως και στο συνημμένο διάγραμμα φαίνεται το οποίο 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΘΩ: 


Τεύχος 

Περίοδος 

Ευπο 

Τεύχος 

Περίοδος 

εθηο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ αε μορφή εά-Γοπι από εκείνα που διατίθενται σε ηλεκτρονική μορφή και μέχρι 100 αελίδες οε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: ΜΙρ://***.βΙ.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', ΕΓ, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις Δ0Υ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


















